टिटही (बाल कविता)
टि - टि - टि - टि बाजए टिटही ।
 एम्हर - ओम्हर भागए टिटही । ।
 माथ - वक्ष - गर्दनि छै कारी ।
 दुहु दिशि उज्जर छै एक धारी । ।
 टाङ्गक रंग छै टुहटुह पीयर ।
 नाङ्गरि कारी, लोलहु पीयर । ।
 शेष शरीर पिरौंछे - भूरा ।
 ओना तँऽ बहुतहु छैक प्रकार ।
 अपना दिशि जे सुलभ भेटैछ ।
 कहबी - "टिटही टेकल पर्वत" ।
 कनिञो खतरा भेल आभास ।
 उड़ि भागल टिटही ओहि चास । ।
 जाइत - जाइत ओ करैछ सचेत ।
 *१ - परितः = चारू कात । आँखिक चारू कात आ गलचर्म लाल अथवा पीयर होइत अछि ।
 *२ - टिटही शब्दसँ बहुत व्यापक चिड़ैसमूहक बोध होइत अछि । एहि शब्दसँ अंग्रेजीक LAPWING आ SANDPIPER समूहक चिड़ैसभक बोध होइत अछि ।
 *३ - एहि कवितामे अपना दिशि बेसी भेटए बला टिटहीक वर्णन अछि जे कि LAPWING समूहक सदस्य अछि ।
 *४ *५ - अपना दिशि कहबी छै - "टिटही टेकल पर्वत" । लोक कहैत छै जे टिटही अपन पएर उपर कऽ कऽ सुतैत अछि आ ओकरा होइत छै कि ओ अपना पएरसँ पर्वतकेँ उठओने अछि । पर ई बात बस सत्य नञि । वास्तवमे टिटही बहुत सजग चिड़ै अछि । कोनहु खतरा केर आभास भेला पर ओ तुरन्त ओहि ठामसँ उड़ि भागैत अछि आ संगहि टि-टि-टि-टि आवाज निकालि आस - पासक आनहु चिड़ैसभकेँ खतरासँ सावधान कऽ दैत अछि । सम्भवतः तेँ उपरोक्त कहबी बनल होयत ।
 मैथिली पाक्षिक इण्टरनेट पत्रिका "विदेह" केर 198म अंक (15 मार्च 2016) (वर्ष 9, मास 99, अंक 198) केर "बालानां कृते" स्तम्भमे प्रकाशित । 